AFRIKAANSE OPSOMMING: Gekonsentreerde sonkrag (CSP) kan gebruik word om aan die vereistes van toenemende elektrisiteitsbehoeftes te voldoen, en is ook 'n manier om skoon en hernubare energie te produseer. In baie CSP aanlegte word stoom, gesmelte soute, of termiese olies as die prim^ere hitte-oordragvloeistowwe gebruik. Howel lug in die afgelope paar jaar as 'n aanspraakmaker vir hitte-oordragvloeistof in sonkrag-Brayton-siklusse traksie opgedoen het, is dit as gevolg van die swak hitte-oordragseienskappe, nie 'n lewensvatbare opsie nie. Hierdie navorsing fokus hoofsaaklik daar op om 'n passiewe manier te vind om hitte oordrag binne sonkragontvangerbuise te verhoog, terwyl die drukval tot 'n minimum beperk word. Die werkverrigting van die hitte-oordragverbetering is ge evalueer deur numeriese simulasies uit te voer om termohidrouliese gedrag te bepaal. 'n Gepasteturbulensie-model was gekies en vergelyk met die bestaande literatuur. Die gebruik van veelvuldige gedraaide linte was aanvanklik ondersoek, en gevolg deur die gebruik van spiraalvormige gedraaide linte. Daar word voorgestel dat 'n nuwe versterker genaamd die half-draai heliese draailint in die sonbuise gebruik word. Optimering van die half-draaide heliese lint was uitgevoer en 'n volledige simulasie met 'n toepaslike nie-eenvormige hittevloed was daarna gedoen met verhoogde temperature en druk. Die resultate het aangetoon dat die half-draai heliese lint bevredigend presteer met 'n aanvaarbare drukverlies, verkry 'n termiese verbeteringsfaktor van ongeveer ' 0:95.